# Avoparikaija

### Wikipedia

Avoparikaija
Avoparikaijapariskunta
Tieteellinen luokittelu

Kunta: | Eläinkunta Animalia
Pääjakso: | Selkäjänteiset Chordata
Alajakso: | Selkärankaiset Vertebrata
Luokka: | Linnut Aves
Lahko: | Papukaijalinnut Psittaciformes
Heimo: | Papukaijat Psittacidae
Suku: | Eclectus
Laji: | roratus

Avoparikaija (Eclectus roratus) on pääasiassa Uudessa-Guineassa elävä papukaijalintu. Avoparikaijojen sukuun kuuluu ainoastaan yksi laji ja lähin sukulainen on punanaamiokaija (Geoffroyus geoffroyi). Myös sukulaisuutta luriin pidetään mahdollisena. Se on vielä harvinainen lemmikkilintu Suomessa, mutta syytä siihen ei tiedetä. Sillähän on paljon hyviä ominaisuuksia. Se on leikkisä, aktiivinen ja oppivainen. Puhelahjatkaan eivät ole huonoimmasta päästä.

## [muokkaa] Koko ja ulkonäkö

Avoparikaijakoiras ja -naaras poikkeavat ulkonäöltään toisistaan niin paljon, että niitä on arveltu joskus jopa eri lajeiksi.

Koiras on melkein kokonaan vihreä. Siiven alla on punainen laikku ja siiven reuna on sininen. Pyrstön kärki on kellertävän valkea. Nokan ylä-osa on väriltään oranssi ja ala-osa puolestaan musta.

Naaras on punaisen ja sinisen kirjava ja nokka kokonaan musta.

Poikasen silmät ovat tummat, eikä niissä ole näkyvissä iirisrengasta. Koiraspoikasen nokka on tumma ja joillakin alalajeilla pyrstön pää saatta olla oranssi ennen ensimmäistä sulkasatoa.

Pituus 35-42 cm Siipiväli 60 cm Paino 350-600 g

## [muokkaa] Käyttäytyminen

Avoparikaijapariskuntaa ei saisi pitää yhdessä koko ajan, koska tappeluita syntyy muuten herkästi. Luonnossakin pariskunta viettää osan vuodesta erillään toisistaan. Naaras on määräävä osapuoli.

Avoparikaijat eivät vaaran uhatessa pakene, vaan jähmettyvät paikalleen. Siksi niitä on joskus pidetty tyhminä, jota ne eivät todellakaan ole.

"Avot" eivät ole yhden ihmisen lintuja, vaan hyväksyvät yleensä kaikki perheenjäsenet. Se ei kuitenkaan erityisemmin pidä rapsuttelusta.

Yleensä "avon" ääntely on hiljaista ja sisältää erikoisia ääniä. Ympäristön melutason noustessa, nousee tosin myös linnun ääni. Varoitusääni on varista muistuttava rääkäisy.

## [muokkaa] Vaatimukset

Avoparikaijan on päästävä päivittäin lentämään vapaana ja se vaatii paljon tilaa. Se pitää kovasti myös suihkuttelusta sumutepullolla. Jos sitä ei suihkuta säännöllisesti, saattavat pyrstösulat vähitellen haalistua ja alkaa katkeilla.

## [muokkaa] Levinneisyys

Pääesiintymisalue on Uudessa-Guineassa. Myös Cap Yorkin niemimaalla Koillis-Australiassa.

## [muokkaa] Elinympäristö

Rannikkoseudut, savannit, ruohotasangot, trooppiset sademetsät, suot- ja mangrovealueet.

## [muokkaa] Lisääntyminen

Sukukypsä 3-vuotiaana. Emo munii 2 munaa, joita haudotaan 26 vrk.

## [muokkaa] Ravinto

"Avon" ruokavalio poikkeaa huomattavasti muihin papukaijoihin verrattuna. Pääasialliset ravinnonlähteet ovat vihannekset (erityisesti salaatit), juurekset, pähkinät, marjat ja hedelmät. Siemeniä saa antaa pienissä määrin, mutta pelletit eivät ole terveellisiä. Avoparikaijat eivät yleensä ole nirsoja ruoan suhteen.

Wikimedia Commonsissa on lisää materiaalia aiheesta avoparikaija.
Haettu osoitteesta http://fi.wikipedia.org../../../a/v/o/Avoparikaija.html

Luokka: Papukaijalinnut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Nederlands
- 中文